Even Heaven Cries
"Even Heaven Cries" esch e Pop-Ballade vom dütsche Pop-Trio Monrose. De Song esch gschrebe worde vom Philip Denker, Lauren Evans, Jonas Jeberg, Jens Lumholt ond em Robbie Nevil ond esch produziert worde vom Jonas Jeberg för ehres Debut-Albom Temptation. De Song esch am 2. März 2007 veröffentlecht worde.
Osserdem esch das Lied för de Grand Prix Vorentscheid, d Voruswahl för de 52. Eurovision Songcontest 2007, gseh. Monrose hend sech 20 Prozänt vo de Stemme ergattert, was öbbe 900'000 Telephon-Stemme entsprecht. Sie hend de zwöiti Platz erreicht.

Musigvideo 
S Musigvideo vo "Even Heaven Cries" esch gleitet worde vo de Katja Stuhl ond esch im Bezirk Spandau, afangs Februar dräiht worde, am 22. Februar 2007 het s Lied offizielle Videopremiere uf de Band ehrere Website gfiiret ond esch erstmous am 23. Februar 2007 ufem dütsche Musig-Sänder VIVA gspöut worde. Am Afang vom Video gseht mer Monrose imene bluemige Garte, d Bahar Kızıl setzt ufmene Ritiseili, wärend d Senna Guemmour vor mene Kerschboum stoht ond d Mandy Capristo werd zeigt, wie sie ufere Bank setzt. Szene wie e Frou wo sech z'deck fühlt ond nochhär e Bande vo Meitschi sie plogid ond omeschöpfid, en Frou wo i de Duschi setzt ond brüelet ond en Bueb, wo di ganz Wohnig met gäuber Farb verschmiert ond de Vater verzwiflet luegt, send ihbout. Gäge Schloss werd offenbart, dass sech d Monrose inere Glaschogele befendet ond i dene vorgstöute Mönsche weder Muet ond Hoffnig möchid.

Chart Plazierige 
Öbwouh "Even Heaven Cries" bes am 2. März ned offiziell veröffentlecht worde esch, hets das Lied id Düütschi Download Charts ufe Platz 9 im Dezember 2006 gschafft, elei dor digitali Downloads. Im Februar 2007 esch die bestätigt Single ei Woche vor Veröffentlechig ide Düütsche Airplay Charts ufe Platz 36 klätteret. Dennoch hets vier wiiteri Woche brucht, bes de Song sini Höchstplatzierig, Platz 16, erreicht het. 
Am 16. März 2007 esch "Even Heaven Cries" ide Dütsche Single Charts ufe Platz 7, in Östriich ond de Schwiiz ufe Platz 16 iträttet. I de druffolgende Woche esch de Song in Dütschland uf sini Höchstposition, Platz 6, gstege ond Platz 17 in Östriich.

Charts

Songlischte 
Das send d Ufstellige vo "Even Heaven Cries":

CD Single
 "Even Heaven Cries" (Single Version 2007)
 "Diamonds and Pearls" (gschrebe vo: Vincent Degiorgio, Tony Malm)
 "Butt Butt" (gschrebe vo: Jasmine Baird, Alex James)
 "Even Heaven Cries" (Jeo Mix)
 "Even Heaven Cries" (Instrumental)

Digitali Single
 "Even Heaven Cries" (Single Version 2007)
 "Butt Butt" 
 "Even Heaven Cries" (Jeo Mix)

Credits ond Bsetzig 
Gsang: Mandy Capristo, Senna Guemmour, Bahar Kızıl
 Text: Philip Denker, Lauren Evans, Jonas Jeberg, Jens Lumholt, Robbie Nevil 
Produktion: J. Jeberg, Thorsten Brötzmann (single version) 
Mixing: J. Jeberg 

Gleitet vo: Claudia Macias 
Ufgnoh worde im Weryton Studio, München

Referänze

Monrose